b'\n_START_ARTICLE_\nCerkev svetega Pavla, Rabat\n_START_SECTION_\nZgodovina\n_START_PARAGRAPH_\nCerkev je zgrajena na delu rimskega mesta Melite v predmestju stare prestolnice Mdina in na velikem delu dana\xc5\xa1njega Rabata. Pred sedanjo cerkvijo, ki je iz 17. stoletja, so bile tu \xc5\xa1tevilne cerkve. Leta 1336 se je \xc5\xa1kof Hilarij skliceval na cerkev Sancti Pauli de crypta, poleg tega je omenjal tudi pokopali\xc5\xa1\xc4\x8de in rimski jarek. Sedanja cerkev je bila zgrajena, da bi nadomestila cerkev, ki je bila kon\xc4\x8dana leta 1578. Nova cerkev je bila zgrajena s sredstvi, ki jih je zagotovila plemkinja iz rodbine Cosmana Navarra, po na\xc4\x8drtih, ki jih je pripravil Francesco Buonamici. Cerkveno stavbo, ki se je za\xc4\x8dela graditi leta 1653, je dokon\xc4\x8dal Lorenzo Gaf\xc3\xa0 leta 1683. Njej je dodana manj\xc5\xa1a cerkev, posve\xc4\x8dena svetemu Publiju, ki je bila obnovljena leta 1692 in spet leta 1726, in je delo Salvuja Borga. _NEWLINE_Veliki mojster Adrien de Wignacourt je v cerkvi ustanovil kolegij duhovnikov.\n_START_SECTION_\nOpis\n_START_PARAGRAPH_\nCerkev je triladijska bazilika v obliki kri\xc5\xbea z veliko osrednjo kupolo. Bogato je okra\xc5\xa1ena z oltarji, kipi in slikami pomembnih umetnikov 18. stoletja. Stefano Erardi je ustvaril velik oltar o brodolomu svetega Pavla. Na stranskih oltarjih so  slika svetega Publija Mattie Pretija, Zadnja ve\xc4\x8derja in Sveta dru\xc5\xbeina Francesca Zahre.\n_START_SECTION_\nPavlova jama\n_START_PARAGRAPH_\nVhod v jamo je skozi cerkev svetega Publija. V njej je \xc5\xbeivel sveti Pavel in pridigal, ko je leta 60 n. \xc5\xa1t. tri mesce \xc5\xbeivel na Malti. Leta 1748 je veliki mojster Pinto daroval kip svetega Pavla. Jamo sta obiskala dva pape\xc5\xbea: Janez Pavel II. leta 1990 in Benedikt XVI. leta 2010._NEWLINE_Jama spominja na brodolom Pavla in njegovih spremljevalcev, ko so potovali v Rim, in njegovo trimese\xc4\x8dno bivanje na Malti.   ). Ozna\xc4\x8dena je kot kraj, kjer je apostol \xc5\xbeivel in u\xc4\x8dil._NEWLINE_Jama s surovimi stenami je skromna. Na sredini je velik kip apostola, ki ga je naredil Melchiorre Caf\xc3\xa0. Pred njim je marmorna plo\xc5\xa1\xc4\x8da, ki opozarja na obisk pape\xc5\xbea Janeza Pavla II., ki je tukaj molil leta 1990. _NEWLINE_Jama je povezana z Wignacourtovim muzejem._NEWLINE_Cerkev je tudi na seznamu kulturnih znamenitosti malte\xc5\xa1kih otokov.'